
Šakių rajono savivaldybės
administracijos direktoriaus
2026 m.                    d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS
BARZDŲ SENIŪNIJA

2025-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

BARZDŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.
	
BARZDŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIAI UŽDAVINIAI

Atsižvelgiant į Šakių rajono savivaldybės prioritetines kryptis, Šakių rajono savivaldybės administracijos Barzdų seniūnijos iškelti tikslai yra:
· Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams;
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· Gerinti viešojo valdymo praktiką;
Šakių rajono savivaldybės 2025–2035 metų strateginiame plėtros plane numatyta Šakių rajono savivaldybės vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Šakių rajono savivaldybės 2025–2027 metų strateginis veiklos planas parengtas vadovaujantis strateginiame plėtros plane nustatytais tikslais, uždaviniais ir priemonėmis. Strateginio veiklos plano uždavinių pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. 

STRATEGINIUS UŽDAVINIUS ĮGYVENDINANČIOS PROGRAMOS

Šakių rajono savivaldybės administracijos Barzdų seniūnija, vykdydama savo veiklą, prisidėjo prie Šakių rajono savivaldybės 2025–2027 metų strateginio veiklos plano šių programų įgyvendinimo:
1. Teritorijų vystymo ir ekonominės aplinkos gerinimo programa (kodas 001);
2. Sveikatos stiprinimo ir socialinės integracijos didinimo programa (kodas 003);
3. Valdymo programa (kodas 004).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

Seniūnijos funkcijos: seniūnas savivaldybės mero ar administracijos direktoriaus pavedimu rengė ir teikė tarybos sprendimų, mero potvarkių arba administracijos direktoriaus įsakymų projektus seniūnijos klausimais, sprendžia socialinės globos klausimus, rūpinasi kultūros - istorijos paminklų priežiūra, renka jo kompetencijai priskirtus statistikos duomenis, išduoda įvairias pažymas seniūnijos gyventojams, vykdo gyventojų deklaravimo funkcijas, organizuoja seniūnijos gyventojų sueigas, organizuoja kapinių priežiūrą, išduoda leidimus laidoti, atlieka įstatymų nustatyta tvarka notarinius veiksmus. Seniūnija rūpinasi vietinės reikšmės kelių būkle, nustatyta tvarka teikia valstybės ir savivaldybės institucijoms statistines žinias ir ataskaitas, atlieka kitas tarybos sprendimu, mero potvarkiu ar administracijos direktoriaus įsakymus deleguotas funkcijas.
Seniūnijoje, 2025 m. sausio 1 d. duomenimis, gyveno 767 gyventojai. Seniūnija yra suskirstyta į 4 seniūnaitijas: Barzdų, Baltrušių, Buktiškių ir Žilių.


DUOMENYS APIE SENIŪNIJĄ

	1.
	Seniūnijos plotas
	ha
	7125

	2.
	Bendras kelių ir gatvių ilgis
	km
	70,7

	3.
	Gatvių skaičius
	sk.
	16

	4.
	Valomų gatvių ir šaligatvių plotas 
	km
	8,3

	5.
	Tvarkomų kapinių skaičius
	sk.
	11

	6.
	Kapinių teritorijų plotas
	ha
	2,59

	7.
	Seniūnijos prižiūrimų želdinių plotas
	ha
	12

	8.
	Eksploatuojamų šviestuvų skaičius
	val.
	117

	9.
	Lankytinų vietų seniūnijoje skaičius
	vnt.
	3



BARZDŲ SENIŪNIJOS 2025 METŲ VEIKLOS PLANO ĮGYVENDINIMO APŽVALGA


Šakių rajono savivaldybės strateginio plėtros plano vizija – patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Jame puikiai dera tradicinės ir modernios visuomenės vertybės, kaimas ir miestas darniai papildo vienas kitą, kuriant visuotinę gyvenimo kokybę. 
Įgyvendinant Barzdų seniūnijos 2025 metų veiklos planą buvo siekiama prisidėti prie Šakių rajono savivaldybės strateginiame 2025–2035 metų plėtros plane numatytų tikslų įgyvendinimo:
· Skatinti ekonominę plėtrą ir užtikrinti teritorijų vystymą;
· Didinti švietimo ir kultūros paslaugų prieinamumą ir kokybę;
· Didinti socialinę gerovę;
· Stiprinti vietos savivaldą.

Barzdų seniūnija įgyvendino:
Šakių rajono savivaldybės strateginio 2025–2027 metų veiklos plano programos kodas 001 „Teritorijų vystymo ir ekonominės aplinkos gerinimo programa“ uždavinio „Formuoti šiuolaikinę susisiekimo infrastruktūrą“ priemonę „Kelių ir gatvių kokybės užtikrinimas“. Įgyvendinant šią priemonę prižiūrėti vietinės reikšmės keliai seniūnijoje: kelių lyginimas greideriu, žvyravimas, duobių asfaltavimas, sniego valymas. Buvo prižiūrima apie 70,7 km seniūnijai priskirtų kelių ir gatvių. Nuolat vykdoma vietinės reikšmės kelių priežiūra, pagal poreikį žiemos tarnyba (išbarstyta 13 t druskos smėlio mišinio). Kelių ir gatvių drėkinimas specialiuoju tirpalu 1 km/5 kartai. Žvyro, žvyro-skaldos (žvyrkelių) profiliavimas greideriu 125 km, kelio išlaužų užtaisymas, užpilant naujas medžiagas, kai sluoksnio storis iki 150 mm. 638 m3, kelkraščių lyginimas (skutimas). Kalcio chlorido įsigijome 1 t. buvo panaudotas vykdant žiemos tarnybą, vasarą žvyrkelių dulkėtumui mažinti.
Pagal Barzdų seniūnijos vietinės reikšmės kelių (gatvių) tiesimo, taisymo (remonto) prioritetinį sąrašą 2025–2027 metams 2025 m. asfalto dangos įrengimas Baltrušių k. Lauko gatvėje Nr. Bal-2 inžinerinių paslaugų pirkimas ir asfalto dangos remontas Barzdų seniūnijoje (150 m2). Vietinės reikšmės kelio B-III-15 sutvarkymas, atlikti tvarkymo darbai: savaiminių krūmų, kelio briaunų pašalinimas, kelio pločio atstatymas, nuvalant žalienų sankaupas, žvyravimas.
Šakių rajono savivaldybės 2026–2028 metų strateginio veiklos plano programos kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ ir uždavinio priemonę „Aplinkos ir atliekų tvarkymo sistemos gerinimas“.
Įgyvendinant 2025 m. šias priemones Barzdų seniūnijoje prižiūrėtos viešojo naudojimo teritorijos: kapinių, želdinių, gatvių, pakelių, šaligatvių valymas ir priežiūra, gatvių ir kitų viešų vietų apšvietimas, viešųjų tualetų priežiūros paslaugos teikimas. Nuolat prižiūrėtas gatvių ir kitų viešų vietų apšvietimas (117 vnt.). Nuolat vykdoma miestelio kapinių, kitų saugomų bei turinčių išliekamąją vertę objektų tvarkymo pagalbiniai darbai. Seniūnijos teritorijoje atlikti šaligatvių, gatvių priežiūros ir valymo darbai. Atlikti laikino saugojimo žaliųjų atliekų aikštelės praplėtimo darbai, sutvarkyta viešoji erdvė Kudirkos Naumiesčio g., Barzdų mstl. Įrengta 7 paviršinio vandens nuleistuvai, 9 įvažos ir pralaidos. Likviduotas apleistas, sausas ir eksplotuoti netinkamas priešgaisrinis telkinys, atlikta seno priešgaisrinio telkinio rekonstrukcija ir melioraciniai sprendiniai. Įsigyti ir sutvarkyti 6 bešeimininkių šulinių dangčiai. Įsigytas inverterinis suvirinimo aparatas ir jo priedai bei vejapjvovė. Mokamas darbo užmokestis ir socialinis draudimas aplinkos išlaikymo darbuotojams. 
Šakių rajono savivaldybės strateginio 2025–2027 metų veiklos plano programos kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ priemonę „Užtikrinti finansinės pagalbos teikimą Barzdų seniūnijos gyventojams (išmokos mokėjimams ir kt.)“. „Įsigyti darbo priemones visuomenei naudingai veiklai atlikti“– įgyvendinant šią priemonę, įsigytos darbo priemonės, kurios buvo skirtos asmenims atliekantiems visuomenei naudingą veiklą. Buvo teikiama reikalinga socialinė pagalba 5 vienišiems, 11 nuolatinės priežiūros ir 4 turintiems specialiųjų nuolatinės slaugos poreikių asmenims. Išmokėtos 7 vienkartinės socialinės pašalpos. Visuomenei naudingiems darbams atlikti  pasitelkti 32 seniūnijos gyventojai, kurie atliko įvairius aplinkos priežiūros darbus.
Šakių rajono savivaldybės strateginio 2025–2027 metų veiklos plano programos kodas 004 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio „Užtikrinti savivaldybės funkcijų ir įsipareigojimų vykdymą“ priemonė „Užtikrinti savivaldybės administracijos Barzdų seniūnijos darbo funkcionalumą“ veikla „Savivaldybės administracijos Barzdų seniūnijos darbuotojų darbo funkcijų vykdymo užtikrinimas“ 1 seniūnijos darbuotojas kėlė kvalifikaciją. Administracinis pastatas ir visi kiti seniūnijai priklausantys pastatai šildomi, iš pakelių tvarkymo darbų metu pagamintų malkų ir smulkintų šakų, perkamos tik anglys (1,97 t). Barzdų seniūnijos administraciniame pastate atlikti tualeto patalpos remonto darbai, pakeistos durys, taip pat ir bibliotekos durys buvo atnaujintos ir pakeistos naujomis. Seniūnijos administracinio pastato stogo užbaigimo darbai bei pastato fasado apšiltinimo be apdailos ir struktūrinio tinko darbai. Įsigyti administraciniame pastate esančio jaunimo erdvės baldai ir atlikti santechnikos darbai. Įsigytas spalvotas spausdintuvas, seniūnijos administracinio pastato iškaba ir tūrinės raidės. Atlikti administracinio pastato elektros įvado iškėlimo ir įžeminimo darbai. 
Įgyvendinant tikslo „Efektyvaus viešojo valdymo sistemos sukūrimas“ uždavinio „Užtikrinti efektyvų savivaldybės funkcijų vykdymą“ priemonę „Užtikrinti savivaldybės administracijos Barzdų seniūnijos darbo funkcionalumą“, veiklą „Negyvenamųjų ir gyvenamųjų patalpų administravimas Barzdų seniūnijoje“ buvo renkamas administruojamųjų patalpų mokestis.
Šakių rajono savivaldybės strateginio 2025–2027 metų veiklos plano programos kodas 004 „Valdymo programa“ tikslo „Efektyvaus viešojo valdymo sistemos sukūrimas“ seniūnijos uždavinio priemonę „Administracinės naštos mažinimo priemonių įgyvendinimas“. Veikla „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose nustatytas“– buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Veikla „Laidojimo leidimai“ – buvo išduodami laidojimo leidimai. Veikla „Gyvenamosios vietos deklaravimo funkcijos vykdymas“ – buvo vykdomos gyvenamosios vietos deklaravimo funkcijos, faktinę gyvenamąją vietą pavirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Veikla „Leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams“ – išduodami leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams. Veikla „Notariniai veiksmai“ – buvo atliekami notariniai veiksmai.
Įgyvendinant šią priemonę buvo dirbama su GVDIS (gyvenamosios vietos deklaravimo informacinė sistema), DVS programa (KONTORA), VIPIS (viešųjų pirkimų sistema), su EAIS (Elektroninio archyvo informacine sistema), PERSONALAS (personalo valdymo sistema), SVS (sutarčių valdymo sistema).
Šakių rajono savivaldybės strateginio 2025–2027 metų veiklos plano programos kodas 003 „Sveikatos stiprinimo ir socialinės integracijos didinimo programa“ seniūnijos tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonę „Įgyvendinti užimtumo didinimo programą“. Įgyvendinant šią priemonę buvo vykdomas Barzdų miestelio gatvių, pakelių, takų tvarkymas, šaligatvių ir vietinės reikšmės kelių pakraščių priežiūra, pjaunama žolė, genėjami medžiai, prižiūrimi želdiniai. Užimtumo didinimo programoje dalyvavo 2 asmenys, kurie buvo aprūpinti būtinomis darbo priemonėmis. 
Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais – seniūnaičiais, bendruomenių pirmininkais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
Įgyvendinant 2025 metų planą buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos veiklos ataskaitoje administracijos direktoriui.
Seniūnijos uždaviniai ir funkcijos:
· neviršydama savo įgaliojimų, Seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· dalyvavo vertinant atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo vykdant vaiko teisių apsaugą, užtikrino prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
· rinko ir Savivaldybės administracijos direktoriui teikė duomenis, reikalingus savivaldybės teritorijoje gyvenančių vaikų apskaitai;
· registravo žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikė duomenis Savivaldybės administracijos direktoriui;
· dalyvavo rengiant ir įgyvendinant kaimo plėtros programas;
· dalyvavo organizuojant ir įgyvendinant civilinę saugą;
· dalyvavo rengiant ir įgyvendinant gyventojų užimtumo programas Seniūnijos aptarnaujamoje teritorijoje;
· dalyvavo organizuojant vietos gyventojų apklausas, atliekant gyventojų ir būstų, kitus visuotinius surašymus;
· dalyvavo kuriant ir įgyvendinant informacinės visuomenės plėtros programas;
· dalyvavo organizuojant gyventojų sporto ir kultūros renginius;
· dalyvavo organizuojant viešuosius darbus ir visuomenei naudingą veiklą;
· organizavo nemokamus viešuosius darbus nustatyta tvarka pasiųstiems asmenims;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių, aikščių, automobilių stovėjimo aikštelių valymą ir priežiūrą, gatvių ir kitų viešų vietų apšvietimą, viešųjų tualetų paslaugų teikimą;
· dalyvavo vykdant socialinės paramos teikimą ir socialinių pašalpų, išmokų mokėjimą ir kontrolę;
· teisės aktų nustatyta tvarka dalyvavo įgyvendinant valstybės perduotas funkcijas žemės ūkio srityje;
· dalyvavo rengiant ir įgyvendinant vietos veiklos grupių programas ir vietos plėtros strategijas;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą, išduodavo seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· Vyriausybės nustatyta tvarka išduodavo leidimus laidoti, jeigu seniūnijos aptarnaujamoje teritorijoje atlieka kapinių priežiūrą;
· dalyvavo organizuojant viešųjų paslaugų teikimą ir (arba) prižiūrint, kaip teikiamos viešosios paslaugos, teikė pasiūlymus savivaldybės administracijai dėl viešųjų paslaugų teikimo gerinimo, o Lietuvos Respublikos vietos savivaldos įstatymo 54 straipsnio 2 dalyje numatytais atvejais pati teikė šias paslaugas;
· užtikrino tinkamą Seniūnijos dokumentų tvarkymą, naudojimą ir saugojimą;
· teisės aktų nustatyta tvarka organizavo Seniūnijos balanse esančio turto inventorizaciją;
· organizavo Seniūnijos balanse esančio ilgalaikio ir trumpalaikio turto efektyvų valdymą ir naudojimą;
· dalyvavo įgyvendinant Seniūnijoje kultūrinių renginių, kuriuos rengia kultūros įstaigos, projektus;
· vykdė rajono savivaldybei nuosavybės teise priklausančių gyvenamųjų patalpų administravimą;
· vykdė kitas Lietuvos Respublikos vietos savivaldos įstatymo priskirtas ar Savivaldybės tarybos sprendimu nustatytas, funkcijas.
Įgyvendinant Barzdų seniūnijos 2025 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Jiems buvo suteikiama reikalinga informacija, išduodamos pažymos, teikiama reikalinga socialinė pagalba, deklaruojama gyvenamoji vieta ir atliekamos kitos funkcijos. Kuriama saugi ir švari aplinka bendruomenės nariams.


Seniūnė                                                                                                                     Jurgita Didžiulienė


